BTS ใจดีให้ผู้สูงอายุนั่งรถไฟฟ้าฟรีทุกสถานีตั้งแต่วันที่13-15เมษายน
BTS จัดกิจกรรม “ สงกรานต์รื่นเริง ผู้สูงอายุ 60 ปีขึ้นไป นั่งรถไฟฟ้าบีทีเอสฟรี ”ระหว่างวันที่ 13 – 15 เมษายน 2558 ตั้งแต่เวลา 06.00 ถึง 24.00 น.
10 เม.ย. 2558


นายสุรพงษ์  เลาหะอัญญา  กรรมการ และผู้อำนวยการใหญ่สายปฎิบัติการ บริษัท ระบบขนส่งมวลชนกรุงเทพ จำกัด (มหาชน) ผู้ให้บริการรถไฟฟ้าบีทีเอส ขอแจ้งว่าเนื่องในโอกาสวันสงกรานต์  บริษัทจะจัดกิจกรรม “ สงกรานต์รื่นเริง ผู้สูงอายุ 60 ปีขึ้นไป นั่งรถไฟฟ้าบีทีเอสฟรี ”
ระหว่างวันที่  13 – 15 เมษายน 2558 ตั้งแต่เวลา 06.00 ถึง 24.00 น. เพียงแสดงบัตรประชาชนแก่พนักงานสถานี เพื่อขอรับคูปองโดยสารรถไฟฟ้าบีทีเอสฟรีได้ที่ห้องจำหน่ายตั๋วในทุกสถานี รวมทั้งสถานีส่วนต่อขยายทั้งในสายสุขุมวิทและสายสีลม
 อนึ่ง กิจกรรม “สงกรานต์รื่นเริง ผู้สูงอายุ 60 ปีขึ้นไป นั่งรถไฟฟ้าบีทีเอสฟรี” เป็นกิจกรรมที่ บริษัทฯ จัดขึ้นเป็นประจำทุกปีนับตั้งแต่เปิดให้บริการ โดยมีวัตถุประสงค์ เพื่อสนับสนุนสถาบันครอบครัว โดยเปิดโอกาสให้บุตรหลานได้พาผู้สูงอายุนั่งรถไฟฟ้าไปท่องเที่ยวยังสถานที่ต่าง ๆ
ในเส้นทางรถไฟฟ้าได้อย่างสะดวก และรวดเร็ว อาทิ ทำบุญไหว้พระริมฝั่งแม่น้ำเจ้าพระยา ลงที่สถานีสะพานตากสิน เดินทางไปรับประทานอาหารกลางวันที่สถานตากอากาศบางปู โดยลงสถานีแบริ่ง หรือจะชวนกันไปเดินซื้อของที่ สยามพารากอน ลงที่สถานีสยาม  เป็นต้น ทั้งนี้ บริษัทจะจัดเจ้าหน้าที่คอยดูแลอำนวยความสะดวก ให้เข้าออกในระบบได้อย่างปลอดภัยโดยผ่านประตูพิเศษ